Γιώργος Διαμαντάκος

Ο Γιώργος Διαμαντάκος (Σπάρτη, 14 Ιανουαρίου 1995), είναι Έλληνας διεθνής καλαθοσφαιριστής. Έχει ύψος 2,14 μέτρα και αγωνίζεται στη θέση σέντερ για τον Α.Ο Μυκόνου.

Σταδιοδρομία
Ξεκίνησε τα πρώτα του μπασκετικά βήματα στα τμήματα υποδομής και στην ανδρική ομάδα του Σπαρτιατικού Γ.Σ. επιτυγχάνοντας το 2012 την άνοδο στην Α' τοπική κατηγορία.

Το καλοκαίρι του 2012, σε ηλικία 17 ετών, ο Διαμαντάκος πήρε μεταγραφή από τον Σπαρτιατικό Γ.Σ. για τον Παναθηναϊκό. Έκανε το επαγγελματικό του ντεμπούτο εναντίον του Περιστερίου. Στον Παναθηναϊκό έμεινε μέχρι το 2015 κερδίζοντας δυο φορές το Πρωτάθλημα και τρεις φορές το Κύπελλο Ελλάδας. Το καλοκαίρι του 2015 υπέγραψε συμβόλαιο με τη Νέα Κηφισιά η οποία και τον απέκτησε δανεικό από την τούρκικη Νταρουσάφακα,Georgios Diamantakos is a newcomer at Nea Kifisia, eurobasket.com, 29/07/2015. ανακτήθηκε 30/07/2015Επίσημα στην Κηφισιά ο Διαμαντάκος , contra.gr, 06/08/2015. ανακτήθηκε 06/08/2015 όπου όμως παρέμεινε για λίγο καιρό μέχρι τις πρώτες αγωνιστικές της σαιζόν 2015-16. Ακολούθως, τον Νοέμβριο 2015, έπαιξε, για μόλις έναν αγώνα, στο βουλγάρικο πρωτάθλημα με τα χρώματα της Σπάρτακ Πλέβεν.Georgios DIAMANTAKOS | Season 2015/2016 , fiba.com. ανακτήθηκε 19/07/2016 Τον Ιανουάριο του 2016 μετακινήθηκε μέχρι το τέλος της αγωνιστικής σαιζόν στην κροατική Σίμπενικ.GKK Sibenik inks Diamantakos, Vrbanc moves from Zagreb to Szolnoki, sport195.com, 22/01/2016. ανακτήθηκε 19/07/2016Στην Κροατία ο Διαμαντάκος, onsports.gr, 16/01/2016. ανακτήθηκε 04/02/2016Στην Κροατία ο Διαμαντάκος , superbasket.gr, 16/01/2016. ανακτήθηκε 19/07/2016 Τον Ιούλιο 2016 υπέγραψε συμφωνία με τον Απόλλωνα Πάτρας.Diamantakos is back at Apollon Patras, eurobasket.com, 16/07/2016

Από το καλοκαίρι του 2017 αγωνίζεται στην ομάδα του ΓΣΛ Φάρου.Στον ΓΣΛ-Φάρο ο Διαμαντάκος, sport24.gr, 10/08/2017 Το καλοκαίρι του 2018, ακολούθησε τη μετατόπιση της ομάδας στη Λήμνο ως Ήφαιστος Λήμνου. Ο σέντερ πήρε μέρος σε 23 αγώνες της αγωνιστικής περιόδου 2018-2019 και είχε κατά μέσο όρο 2.9 πόντους και 2 ριμπάουντ σε 6 λεπτά συμμετοχής. Στις 22 Ιουλίου 2019, ανανέωσε με την ομάδα για δυο ακόμα χρόνια.

Τον Σεπτέμβριο του 2020, συμφώνησε να επιστρέψει στον Απόλλωνα Πάτρας της Α2 Εθνικής. Τη σεζόν 2020-21, σε 16 παιχνίδια πρωταθλήματος Α2, είχε μέσο όρο 12.3 πόντους και 8.2 ριμπάουντ με 72,22% στις βολές, 58.22% στα δίποντα, 0.9 κοψίματα και 14.4 στην αξιολόγηση, μένοντας κάθε φορά στο παρκέ σχεδόν 23 λεπτά. Κατέκτησε τον τίτλο του πρωταθλητή της Α2, και κατά συνέπεια την άνοδό στην Α1 κατηγορία. Το καλοκαίρι του 2021, συμφώνησε να παραμείνει στην ομάδα της Πάτρας για ακόμα μια σεζόν. Τη σεζόν 2021-22, είχε κατά μέσο όρο 5.1 πόντους και 2.9 ριμπάουντ σε 16 αγώνες.

Στις 20 Αυγούστου 2022, ανακοινώθηκε από τον Α.Ο Μυκόνου.

Εθνική Ελλάδος
Ο Διαμαντάκος ήταν βασικό και αναντικατάστατο μέλος στις Εθνικές Ελλάδος για μικρότερες ηλικίες που αγωνίστηκε. Έπαιξε το 2011 στο Ευρωμπάσκετ U-16, το 2013 στο Ευρωμπάσκετ U-18, το 2014 στο Ευρωμπάσκετ U-20 και το 2015 στο Ευρωπαϊκό Πρωτάθλημα Νέων Ανδρών.

Τίτλοι

 Παναθηναϊκός 
 2x Πρωτάθλημα Ελλάδας: (2013, 2014)
 3x Κύπελλο Ελλάδας: (2013, 2014, 2015)

Διακρίσεις
 Επιλέχθηκε για το All Star Game Νέων Αθλητών της FIBA Europe (Eurobasket 2013).

Παραπομπές

Πηγές
 Επίσημα στην Κηφισιά ο Διαμαντάκος , contra.gr, 06/08/2015. ανακτήθηκε 06/08/2015

 Εξωτερικοί σύνδεσμοι 


Κατηγορία:Έλληνες καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Νέας Κηφισιάς
Κατηγορία:Καλαθοσφαιριστές Νταρουσάφακα
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Φάρου Λάρισας
Κατηγορία:Καλαθοσφαιριστές Ηφαίστου Λήμνου
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Α.Ε. Ψυχικού
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές βουλγαρικών συλλόγων
Κατηγορία:Καλαθοσφαιριστές κροατικών συλλόγων
Κατηγορία:Έλληνες καλαθοσφαιριστές στο εξωτερικό